SET ปิดบวก 7 จุด ขึ้นตามตปท. รับแรงซื้อ “PTTEP-MAKRO” หนุน ลุ้นพรุ่งนี้แกว่งไซด์เวย์
SET ปิดบวก 7 จุด รับแรงซื้อหุ้น PTTEP จากราคาน้ำมันดิบปรับตัวขึ้น รวมถึงหุ้น MAKRO ก็ปรับตัวขึ้น รับผลดีฟรีโฟลตเพิ่ม ขณะที่แนวโน้มวันพรุ่งนี้คาดดัชนีฯ แกว่งไซด์เวย์ พร้อมให้แนวรับไว้ที่ 1,610 และแนวต้าน 1,620 จุด 
SET ปิดบวก 7 จุด รับแรงซื้อหุ้น PTTEP จากราคาน้ำมันดิบปรับตัวขึ้น รวมถึงหุ้น MAKRO ก็ปรับตัวขึ้น รับผลดีฟรีโฟลตเพิ่ม ขณะที่แนวโน้มวันพรุ่งนี้คาดดัชนีฯ แกว่งไซด์เวย์ พร้อมให้แนวรับไว้ที่ 1,610 และแนวต้าน 1,620 จุด
22 ธ.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ดัชนีตลาดหุ้นไทยวันนี้ปรับตัวขึ้นตามตลาดหุ้นดาวโจนส์ ส่งผลให้บรรยากาศการลงทุนตลาดหุ้นในภูมิภาคเอเชียดูดีขึ้น ยกเว้นตลาดหุ้นจีนติดลบเล็กน้อย และราคาน้ำมันดิบปรับตัวขึ้นเป็นปัจจัยหนุนต่อหุ้น PTTEP มีผลบวกต่อดัชนีราว 1.6 จุด ขณะเดียวกัน MAKRO ปรับขึ้นหลังจากสัดส่วนผู้ถือหุ้นรายย่อย (Free Float) เพิ่มขึ้น ซึ่งมีผลต่อดัชนีราว 1.5 จุด
สำหรับแนวโน้มวันพรุ่งนี้คาดดัชนีฯแกว่งไซด์เวย์เนื่องจากยังไม่มีปัจจัยใหม่เข้ามาสนับสนุน โดยนักลงทุนรอดูการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐคืนวันศุกร์นี้ ถือเป็นมาตรวัดเงินเฟ้อ โดยให้แนวรับไว้ที่ 1,610 และแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
MOSHI มูลค่าการซื้อขาย 3,358.59 ล้านบาท ปิดที่ 32.00 บาท เพิ่มขึ้น 11.00 บาท
PTTEP มูลค่าการซื้อขาย 2,799.87 ล้านบาท ปิดที่ 171.00 บาท เพิ่มขึ้น 4.50 บาท
DELTA มูลค่าการซื้อขาย 2,492.20 ล้านบาท ปิดที่ 704.00 บาท ลดลง 14.00 บาท
BBL มูลค่าการซื้อขาย 1,324.23 ล้านบาท ปิดที่ 145.50 บาท เพิ่มขึ้น 1.00 บาท
KBANK มูลค่าการซื้อขาย 1,064.47 ล้านบาท ปิดที่ 145.00 บาท เพิ่มขึ้น 0.50 บาท